
Il·lustracions de Diana Vicedo

Aquesta història d’El Pot Petit parla del primer amic que vam conèixer. Sabeu qui és? No? Us en donarem tres pistes...

No és el pirata despistat, però aquest amic ens tenia ben preocupats. Tampoc no és el Drac Rac, però també n’estàvem ben enamorats. Darrera pista: tenia por dels elefants, dels escarabats, de les abelles i dels ratpenats, també dels lleons i dels goril·les, de les girafes i de les formigues! Què, ja ho sabeu? Exacte! Aquesta és la història del cuc poruc.

El cuc poruc tenia por de tot. Tenia por de sortir de casa per si l’aixafava un animal més gran que ell. No tenia roses, perquè temia punxar-se. No pintava per por de passar-se de la ratlla. No jugava amb globus inﬂ ats, perquè no li explotessin a les mans.

En deﬁ nitiva, tenia por de tot.

S’amagava de tot i de tothom. S’havia tornat molt solitari..., ni tan sols celebrava el seu aniversari. 

Viure així era avorrit i molt cansat: escoltava, sentia i veia coses que no eren veritat.

Si sentia un soroll que feia molta por...Si veia gegants que tocaven la ﬁnestra... Si notava que algú el mirava...A la nit, a més, empitjorava, i no podia estar sense la seva llanterna que tot ho il·luminava. 

